<?xml version="1.0" encoding="utf-8"?>
<page xmlns="http://projectmallard.org/1.0/" xmlns:its="http://www.w3.org/2005/11/its" type="topic" style="problem" id="net-wireless-disconnecting" xml:lang="sr">

  <info>
    <link type="guide" xref="net-wireless"/>
    <link type="guide" xref="net-problem"/>

    <revision pkgversion="3.4.0" date="2012-02-19" status="outdated"/>
    <revision pkgversion="3.10" date="2013-11-10" status="review"/>
    <revision pkgversion="3.18" date="2015-09-28" status="final"/>

    <credit type="author">
      <name>Џим Кембел</name>
      <email its:translate="no">jwcampbell@gmail.com</email>
    </credit>

    <credit type="author">
      <name>Фил Бул</name>
      <email its:translate="no">philbull@gmail.com</email>
    </credit>

    <desc>Можете имати слаб сигнал, или вам мрежа неће дозволити да се исправно повежете.</desc>
    <include xmlns="http://www.w3.org/2001/XInclude" href="legal.xml"/>
  </info>

<title>Зашто се моја бежична мрежа непрестано прекида?</title>

<p>Може доћи до прекида бежичне везе чак и када желите да останете повезани. Ваш рачунар ће покушати да се поново повеже чим до овога дође (иконица мреже на горњој траци ће приказати три тачкице ако буде покушавао да се повеже), али ово може бити заморно, нарочито ако сте за то време користили интернет.</p>

<section id="signal">
 <title>Слаб бежични сигнал</title>

 <p>Уобичајени разлог прекидања бежичне везе је тај да имате слаб сигнал. Бежичне мреже имају ограничени домет, и ако сте превише далеко од бежичне базне станице нећете бити у могућности да ухватите довољно јак сигнал да одржите везу. Зидови и други предмети између вас и базне станице могу такође да ослабе сигнал.</p>

 <p>Иконица мреже на горњој траци приказује колико је јак ваш бежични сигнал. Ако сигнал изгледа слаб, покушајте да се преместите ближе до бежичне базне станице.</p>

</section>

<section id="network">
 <title>Мрежна веза није исправно успостављена</title>

 <p>Понекад, када се повежете на бежичну мрежу, на први поглед може изгледати да сте успешно повезани, али ће се веза прекинути убрзо након тога. Ово се обично дешава зато што је ваш рачунар само делимично био успешан у повезивању на мрежу — успео је да успостави везу, али није био у могућности да доврши везу из неког разлога те је веза прекинута.</p>

 <p>Могући разлог због чега је то тако је тај да сте унели погрешну бежичну лозинку, или да вашем рачунару није допуштен приступ мрежи (зато што мрежа захтева корисничко име за пријављивање, на пример).</p>

</section>

<section id="hardware">
 <title>Непоуздани бежични хардвер/управљачки програми</title>

 <p>Неки хардвер бежичне мреже може бити помало непоуздан. Бежичне мреже су сложене, тако да бежична картица и базна станица повремено наилазе на мање проблеме и одбацују везе. Ово је заморно, али се дешава поприлично често са многим уређајима. Ако вам се бежична веза прекида с времена на време, ово може бити једини разлог. Ако се ово дешава врло често, можете да размотрите набавку неке друге бежичне картице.</p>

</section>

<section id="busy">
 <title>Заузете бежичне мреже</title>

 <p>Бежичне мреже на прометним местима (на универзитетима, у кафеима, на пример) често имају много рачунара који одједном покушавају да се повежу на њих. Понекад ове мреже постају толико заузете и не могу да одраде све рачунаре који покушавају да се повежу, тако да са некима од њих веза бива прекинута.</p>

</section>

</page>
